**Նիրմալա Սիտհարաման** (անգլ.՝ Nirmala Sitharaman, թամիլերեն՝ நிர்மலா சீதாராமன், օգոստոսի 18, 1959(1959-08-18), Մադուրայ, Մադրաս, Հնդկաստան), հնդիկ քաղաքական գործիչ, 2019 թվականից զբաղեցնում է Հնդկաստանի ֆինանսների նախարարի պաշտոնը։ Հնդկաստանի երկպալատ խորհրդարանի վերին պալատի անդամ է։ Ավելի վաղ զբաղեցրել է Հնդկաստանի պաշտպանության նախարարի պաշտոնը` այդպես դառնալով երկրում երկրորդ կինը, որը զբաղեցրել է այդ պաշտոնը։

Կրթություն
----------

Նիրմալա Սիտհարաման ծնվել է հնդկական Մադուրայ քաղաքում, միջին դասի ընտանիքում։ 1980 թվականին Seethalakshmi Ramaswami ուսումնարանում տնտեսագիտության ոլորտում բակալավրի աստիճան է ստացել, իսկ 1984 թվականին՝ տնտեսագիտության ոլորտում բակալավրի աստիճան ստացել է Դելիի Ջավախարլալա Ներու համալսարանում։

Քաղաքական կարիերա
-----------------

2006 թվականին եղել է Բխարատիյա ջանատա կուսակցության անդամ, իսկ 2010 թվականին նշանակվել է դրա մամուլի քարտուղար։ 2014 թվականին վարչապետ Նարենդրա Մոդիի մոտ ընդունվել է որպես փոխվարչապետ։ Իսկ 2014 թվականին ընտրվել է որպես Հնդկաստանի երկպալատ խորհրդարանի վերին պալատի անդամ։ 2016 թվականին խորհրդարանական վերին պալատի ընտրություններում եղել է «Բախարտիյա ջանատա» կուսակցության 12 թեկնածուներից մեկը և հաջող պահպանել է իր տեղը։ 2017 թվականի սեպտեմբերի 3-ին նշանակվել է Հնդկաստանի պաշտպանության նախարարը` այդպիսով դառնալով երկրում երկրորդ կինը Ինդիրա Գանդիից հետո, որը զբաղեցրել է այդ պաշտոնը։

2019 թվականի մայիսի 31-ին նշանակվել է ֆինանսների և կորպորատիվ աշխատանքների նախարար։ Եղել է երկրում առաջին կինը, որը զբաղեցրել է ֆինանսների նախարարի պաշտոնը։ 2019 թվականին Հնդկաստանի խորհրդարանում ներկայացրել է իր առաջին ֆինանսական ծրագիրը։ Կորոնավիրուսի համաճարակի ժամանակ նշանակվել է տնտեսական հակազդեցության խմբի ղեկավարը։

Քաղաքականությունից դուրս կարիերա
--------------------------------

Նիրմալա Սիտխարամանն վաճառողուհի է աշխատել Լոնդոնի Habitat տան դեկորների խանութում։ Մեծ Բրիտանիա այցելության ժամանակ PricewaterhouseCoopers-ում աշխատել է որպես գլխավոր մենեջեր, այնուհետև որոշ ժամանակ աշատել է BBC World Service-ում։

2017 թվականին եղել է Կանանց գործերի ազգային հանձնաժողովի անդամ։

Մրցանակներ
----------

2019 թվականին Սիտխարաման Ջավախարլալա Ներու համալսարանի կողմից արժանացել է «Նշանավոր շրջանավարտ» մրցանակին։ 2019 թվականին Սիտհարամանին Ֆորբս ամսագրի աշխարհի 100 ամենաազդեցիկ կանանց շարքում զբաղեցրել է 34-րդ տեղը։

Ընտանիք
-------

Նիրմալա Սիտհարամանն իր ամուսնու` Պարակալա Պրաբխակարի հետ ծանոթացել է Ջավախարլալա Ներու համալսարանում սովորելու ժամանակ։ 1986 թվականին նրանք ամուսնացել են և ունեն մեկ դուստր։

Ծանոթագրություններ
------------------

1. ↑  «Who Gets What: Cabinet Portfolios Announced. Full List Here»։ ndtv.com
2. ↑  «A power couple whom AP looks up to»։ timesofindia.indiatimes.com
3. ↑  «BJP gets a JNU product as its woman spokesparson»։ timesofindia.indiatimes.com
4. ↑  «Nirmala elected to Rajya Sabha (27.06.2014)»։ thehindu.com
5. ↑  «Nirmala Sitharaman appointed Finance Minister in Modi govt 2.0 as Arun Jaitley retreats»։ financialexpress.com
6. ↑  «PM Modi allocates portfolios. Full list of new ministers (31.05.2019)»։ livemint.com
7. ↑  «Coronavirus in India: Economic task force yet to be formed; no decision on relief package (21.03.2020)»։ businesstoday.in
8. ↑  «The rise and rise of Nirmala Sitharaman: From spokesperson to defence minister»։ business-standard.com
9. ↑  «In Nirmala Sitharaman, India Gets Its Second Woman Defence Minister After Indira Gandhi»։ huffingtonpost.in
10. ↑  «Who is Nirmala Sitharaman, India’s first full-time woman Defence Minister»։ financialexpress.com
11. 1 2  «Nirmala Sitharaman, Jaishankar to get JNU’s Distinguished Alumni Award»։ thehindu.com
12. ↑  «#34 Nirmala Sitharaman»։ forbes.com

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |

 |